لیبی-ده میللی مطابقت حکومتی (UHH) اؤلکه‌نین دوغوسونداکی قوه‌لرین لیدری خلیفه خفترین طرابلس-ده غلبه‌نین یاخین اولدوغو ایستیقامتیندکی آچیقلاما‌لاری‌نین اؤزونه باغلی بیرلیک‌لرین روحیه لرینی یاخشی‌لاش‌دیرماق مقصدی داشیدیغینی بیلدیریب.
لیبی-ده میللی مطابقت حکومتی-نین حیاتا کئچیردیگی برکان الغضب عملیاتی‌نین سؤزچوسو مصطفی المجی "آنادولو" خبر آژانسینا وئردیگی آچیقلامادا خفترین طرابلس-ا ایستیقامت‌لی باشلاتدیغی عملیاتدا معروض قالدیغی مغلوبیت‌لره باخمایا‌راق غلبه‌نین یاخین اولدوغو باره‌دکی سؤزلرینه موناسیبت بیلدیریب.
خفترین طرابلس-و اله کئچیریلمه‌سیندکی اوغورسوزلوغونو اؤرت-باس‌دیر ائتمک و اونا صادق قوه‌لرین احوال-روحینی یوکسلتمک مقصدیله بو آچیقلاما‌لاری وئردیگینی دئین المجی لیبی-ده میللی مطابقت حکومتی قوه‌لری‌نین خفتر قوه‌لرین‌دن گله بیله‌جک هر جور تجاوزون قارشی‌سینی آلماغا حاضر اولدوغونو قئید ائدیب.
خفتر بنغازی-ده کی اراجمه بؤلگه‌سینده یئرلشن قوموتانلیق مرکزینده وئردیگی آچیقلامادا دئمیشدی کی، غلبه الده ائتمییمیز یاخین‌دیر. بوتون لیبی-یالیلارین خلاص اولما واختی گلدی. اردو دا، خالق دا طرابلس-ده غلبه بایراغینی دالغالان‌دیرا‌جاق.
خلیفه خفتر پایتاخت طرابلس-و اله کئچیرمک اوچون 4 آوریلده هوجوم اوچون گؤستریش وئرمیش، بونون قارشی‌سیندا اولوسلار آراسی لئگیتیم‌لییه مالیک میللی مطابقت حکومتی‌نین (UHH) قوشون‌لاری ده برکان الغضب عملیاتینا باشلامیشدی.
خفتر قوه‌لری ژوئن آیی‌نین آخیریندا حرکات و دولدورما مرکزی اولا‌راق ایستیفاده ائتدیک‌لری کریتیک گیریان شهرینی ده ایتیرمیشدی.
